|  |  |
| --- | --- |
| **IZVJEŠĆE O SAVJETOVANJU S JAVNOŠĆU**  **U POSTUPKU DONOŠENJA PRAVILNIKA O IZMJENAMA I DOPUNAMA PRAVILNIKA O NAČINU RADA MENTORA U DRŽAVNOJ ŠKOLI ZA PRAVOSUDNE DUŽNOSNIKE**  **Pravosudna akademija, 5. siječnja 2021.** | |
| **Naziv akta za koji je provedeno savjetovanje s javnošću** | Pravilnika o izmjenama i dopunama Pravilnika o načinu rada mentora u Državnoj školi za pravosudne dužnosnike |
| **Naziv tijela nadležnog za izradu nacrta / provedbu savjetovanja** | Pravosudna akademija/ Pravosudna akademija |
| **Razlozi za donošenje akta i ciljevi koji se njime žele postići uz sažetak ključnih pitanja** | Sukladno članku 23. stavku 3. Zakona o Pravosudnoj akademiji („Narodne novine“, broj 52/2019) koji je stupio na snagu 01. srpnja 2019.g., pravila o načinu rada mentora donosi Upravno vijeće na prijedlog Programskoga vijeća. |
| **Objava dokumenata za savjetovanje**  **Razdoblje provedbe savjetovanja** | [**https://www.pak.hr/clanak/savjetovanja-sa-zainteresiranom-javnoscu-12832.html**](https://www.pak.hr/clanak/savjetovanja-sa-zainteresiranom-javnoscu-12832.html) |
| 15 dana  S obzirom da je nastavna godina za obvezne polaznike Škole prema članku 21. Zakona o Pravosudnoj akademiji („Narodne novine“, broj: 52/2019) Odlukom Upravnog vijeća Pravosudne akademije od 23. srpnja 2020. KLASA: 003-08/20-02/01, URBROJ: 390-04-01/01-20-46 započela 1. rujna 2020., a za ostale polaznike prema članku 44. Odlukom Upravnog vijeća Pravosudne akademije od 22. rujna 2020. KLASA: 603-02/19-01/01, URBROJ: 390-02-01/03-20-171 1. listopada 2020., rok za savjetovanje sa zainteresiranom javnošću iznosi 15 dana. |
| **Pregled osnovnih pokazatelja uključenosti savjetovanja s javnošću** | U savjetovanju je sudjelovala 1 osoba – pojedinac koja je naznačila da ne želi objavu osobnih podataka.  Broj i struktura mišljenja i prijedloga: Broj općih primjedbi – 1. Broj prijedloga u odnosu na pojedine odredbe – 0. Primjedba se odnosi na pitanja koja predmetnim Pravilnikom ostaju nerazjašnjena. |
| **Pregled prihvaćenih i neprihvaćenih mišljenja i prijedloga s obrazloženjem razloga za neprihvaćanje** | Priložena tablica prihvaćenih i neprihvaćenih primjedbi u nastavku –prilog 1. |
| **Ostali oblici savjetovanja s javnošću** | - |
| **Troškovi provedenog savjetovanja** | 0,00 kn |

**Prilog 1. Pregled prihvaćenih i neprihvaćenih primjedbi**

|  |  |  |  |  |
| --- | --- | --- | --- | --- |
| **Redni broj** | **Sudionik savjetovanja (ime i prezime pojedinca, naziv organizacije)** | **Članak ili drugi dio nacrta na koji se odnosi prijedlog ili mišljenje** | **Tekst zaprimljenog prijedloga ili mišljenja** | **Status prijedloga ili mišljenja (prihvaćanje/neprihvaćanje s obrazloženjem)** |
| 1. | Sudionik ne želi objavu osobnih podataka |  | Prijedlog izmjena predmetnog Pravilnika ne razjašnjava situaciju u kojoj se polaznik Državne škole za pravosudne dužnosnike upućuje na praktični dio usavršavanja u pravosudno tijelo općinske razine, a već ima imenovanog mentora za Školu u tijelu u kojem je redovno zaposlen. Što s obvezama koje mentora za Školu kojeg je imao na svojem redovnom radnom mjestu? Koliko traje praktično usavršavanje i na koje vrijeme čelnik tijela u koje je polaznik Škole upućen radi obavljanja praktičnog dijela stručnog usavršavanja određuje mentora? | Ne prihvaćaju se prijedlozi dopuna.  Predsjednici sudova ovlašteni su Odlukom Vrhovnog suda Republike Hrvatske broj: Su-IV-187/2020-8 od 26. studenoga 2020. godine utvrditi raspored rada sudskih savjetnika na svojim sudovima na način da odrede u kojem će opsegu sudski savjetnici raditi na svojim sudovima, a u kojem opsegu će obavljati praktični dio obuke u općinskim sudovima, time da predsjednici sudova rasporedom rada sudskih savjetnika ne dovedu u pitanje svrhu obavljanja obuke na općinskim sudovima.  Odluku o rasporedu i opsegu rada državnoodvjetničkih savjetnika donosi Glavna državna odvjetnica Republike Hrvatske. |