**O B R A Z L O Ž E NJ E UZ PRAVILNIK O IZMJENAMA I DOPUNAMA PRAVILNIKA O NAČINU RADA MENTORA U DRŽAVNOJ ŠKOLI ZA PRAVOSUDNE DUŽNOSNIKE**

Sukladno Odluci Upravnog vijeća Pravosudne akademije od 19. studenoga 2020. (KLASA 003-08/20-02/01, URBROJ 390-04-01/01-20-59) (u daljnjem tekstu: Odluka) svi polaznici Državne škole za pravosudne dužnosnike (u daljnjem tekstu: Škola) upućuju se na obavljanje praktičnog dijela obuke predviđenog člankom 22. Zakona o Pravosudnoj akademiji („Narodne novine“ broj 52/19) na općinske sudove odnosno općinska državna odvjetništva.

Članak 2. Pravilnika o načinu rada mentora u Državnoj školi za pravosudne dužnosnike koji je na snazi navodi da čelnik pravosudnog tijela u kojem je polaznik Škole zaposlen određuje mentora radi praćenja rada i pripremanja polaznika Škole za obnašanje pravosudne dužnosti. Uzevši u obzir ranije navedenu Odluku, predlaže se da za polaznike upućene na obavljanje praktičnog dijela obuke na općinske sudove odnosno općinska državna odvjetništva mentore određuju čelnici tih tijela.

S obzirom da je nastavna godina za obvezne polaznike Škole prema članku 21. Zakona o Pravosudnoj akademiji Odlukom Upravnog vijeća Pravosudne akademije od 23. srpnja 2020. KLASA: 003-08/20-02/01, URBROJ: 390-04-01/01-20-46 započela 1. rujna 2020., a za ostale polaznike prema članku 44. Odlukom Upravnog vijeća Pravosudne akademije od 22. rujna 2020. KLASA: 603-02/19-01/01, URBROJ: 390-02-01/03-20-171 1. listopada 2020., rok za savjetovanje sa zainteresiranom javnošću iznosi 15 dana.